En nordjysk mand skal fortsætte sin behandlingsdom, efter han snød sig til gratis togtransport 21 gange og benyttede sig af et falsk periode kort 2 gange.

Enkelte af os har måske undladt at betale for transport med bussen, men en nordjysk mand tager helt sikkert rekorden, når det kommer til at snyde med betalingen for togtransport. Han blev mandag idømt til fortsætte sine behandlingsdom ved Retten i Hjørring, efter han blev taget for intet mindre end 21 gange i at have tilsneget sig adgang til togtransport i det nordjyske. Udover det har han to gange brugt et falsk periodekort til også at snyde sig til gratis transport. Det oplyser anklager ved Nordjyllands Politi Kristina Frandsen. Den nordjyske mand blev også dømt efter knivloven, da han havde en hobbykniv på 7,9 centimeter uden at kunne redegøre for et gyldigt formål med kniven. Manden var også tiltalt for at have stjålet en jakke og en skjorte af mærket Hilfiger med en samlet værdi til 2.600 kroner, men her blev han frifundet. De 21 gange, han har kørt gratis med toget fandt sted i mellem den 26. august 2013 og den 27. februar 2016 og har typisk været på strækningen Aalborg og Hjørring. Manden har tidligere fået en behandlingsdom, som han fik den 25. marts. 2014.